cyanic-selkie/wikianc huggingface dataset:
மரனவு மக்கள்
கலை
நன்னம்பிக்கைப் பறவையான சரிமனோக் இவர்களின் கலை வேலைப்பாடுகளில் காணப்படும். வண்ணமயமான சிறகுகளுடனும் நீண்ட வால் கொண்டும், மீனைத் தன் அலகால் கொத்தியபடி நிற்குமாறு வரைந்திருப்பர்.
உணவு
இவர்களின் உணவுகளில் காரம் அதிகமாக இருக்கும். எண்ணெயும் மிளகாயும் கலந்த உணவு வகைகளை அதிகம் விரும்பி உண்பர். உணவைப் பற்றிய இசுலாமியக் கதை மிகவும் பிரசித்தி பெற்றது. இவர்கள் வாழ்வில் உணவு முக்கியப் பங்காற்றுகிறது.
மக்கள்
மரனவு மக்களின் எண்ணிக்கை 1,142,000 எனக் கணக்கிடப்பட்டுள்ளது. இவர்கள் அரேபிய, இந்திய, மலாய், ஜாவனிய மக்களின் கலப்பினத்தவர் ஆவர். ஏறத்தாழ அனைவரும் இசுலாமிய சமயத்தைப் பின்பற்றுகின்றனர். எசுப்பானியர்களின் ஆட்சிக்காலத்திற்கு முன் இவர்கள் தாங்களே இப்பகுதிகளை ஆண்டனர்.
மேற்கோள்கள்
பகுப்பு:பிலிப்பீன்சில் உள்ள இனக்குழுக்கள் பகுப்பு:இசுலாமியர்கள்
ஜான் கோல்தாம்
ஜான் கோல்தாம்  ( John Goldham , பிறப்பு, இறப்பு: விபரம் தெரியவில்லை),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கோல்தாம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள்
டை-டெர்ட்-பியூட்டைல் பெராக்சைடு
டை-டெர்ட்-பியூட்டைல் பெராக்சைடு (Di-tert-butyl peroxide) என்பது C8H18O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரு-மூவிணைய-பியூட்டைல் பெராக்சைடு என்ற பெயராலும் இதை அழைக்கலாம். இச்சேர்மத்தில் பெராக்சைடு தொகுதி இரண்டு மூவிணைய பியூட்டைல் தொகுதிகளுடன் இணைக்கப்பட்டுள்ளது. நிறமற்ற நீர்மமாகக் காணப்படும் இச்சேர்மம் அதிக நிலைப்புத்தன்மை கொண்ட கரிமப் பெராக்சைடுகளில் ஒன்றாகும்.
வினைகள்
100 °செல்சியசு வெப்பநிலைக்கு மேர்பட்ட வெப்பநிலையில் பெராக்சைடு பிணைப்புகள் சமப்பிளவு வினைக்கு உட்படுகின்றன. இக்காரணத்தினால்தான் கரிமத் தொகுப்பு வினைகளில் பலபடியாக்கல் வினையையும் தனி உறுப்பு உற்பத்தியையும் முன்னெடுக்கும் தொடக்கப் பொருளாக இதைப் பயன்படுத்துகிறார்கள். மெத்தில் தனி உறுப்புகள் உருவாக்கத்தின் வழியாக சிதைவு வினை நிகழ்கிறது.
இயந்திரங்களில் எங்கெல்லாம் ஆக்சிசன் கட்டுப்படுத்தப்படுகிறதோ அங்கெல்லாம் டை-டெர்ட்-பியூட்டைல் பெராக்சைடின் கொள்கை பயன்படுத்தப்படுகிறது. ஏனெனில் இம்மூலக்கூறு எரிபொருளையும் ஆக்சிசனேற்றியையும் வழங்குகிறது.
புற இணைப்புகள்
பகுப்பு:கரிமப் பெராக்சைடுகள் பகுப்பு:எரிபொருட்கள் பகுப்பு:உந்துபொருட்கள் பகுப்பு:மூவிணைய பியூட்டைல் சேர்மங்கள்
எசுப்பானிய மரபுரிமைப் போர்
எசுப்பானிய மரபுரிமைப் போர் (War of the Spanish Succession) 1701 முதல் 1714வரை ஐரோப்பாவில் நடைபெற்ற போராகும். எசுப்பானியாவின் அரசர் இரண்டாம் சார்லசு வாரிசின்றி இறந்தபிறகு யார் அரியணை ஏறுவது என்பதைக் குறித்து இந்தப் போர் நடந்தது. பிரான்சு அரசரின் உறவினராகிய பிலிப்பு அரியணை ஏறவேண்டும் என விரும்பியது. இதனை பெரிய பிரித்தானியா, இடச்சுக் குடியரசு மற்றும் பிற நாடுகள் எதிர்த்தன.
இந்தப் போர் பெரும்பாலும் ஐரோப்பாவில் நிகழ்ந்தபோதும் மேற்கிந்தியத் தீவுகள், தென் அமெரிக்கா, வட அமெரிக்கக் குடியேற்றங்களிலும் சண்டைகள் நடந்தன. வட அமெரிக்காவில் இது பெரிய பிரித்தானியாவின் அரசியாக ஆன் இருந்ததால் ஆன் அரசி போர் எனப்பட்டது. இப்போரின் முடிவில் பிலிப்பு எசுப்பானியாவின் அரியணையில் ஏறினார்; பிரித்தானியாவும் நேசநாடுகளும் அவர் தாம் பிரான்சின் அரசராக வரக்கூடிய உரிமையை விட்டுக்கொடுப்பதாக உறுதியளித்ததால் அவரை ஏற்றுக்கொண்டன. ஆஸ்திரியாவிற்கு எசுப்பானிய இத்தாலி கிடைத்தது. பிரித்தானியாவிற்கு எசுப்பானியாவின் மயோர்க்காவும்  ஜிப்ரால்ட்டரும் கிடைத்தன.
பின்னணி
1690களின் பிந்தைய ஆண்டுகளில் எசுப்பானியாவின் இரண்டாம் சார்லசின் மோசமான உடல்நிலை ஐரோப்பிய  அரசியலில்  பல ஆண்டுகளாக  விவாதிக்கப்பட்டு வந்தது. குழந்தைகள் இல்லாத அவரது மறைவிற்குப் பிறகு அடுத்த எசுப்பானிய அரசராக யார் முடி சூடுவார் என்பது விவாதப் பொருளாக இருந்து வந்தது. 17ஆம் நூற்றாண்டின் பிற்பகுதியில் ஐரோப்பாவில் எசுப்பானியாவின் ஆதிக்கம் குறைந்திருந்தபோதும், உலகளாவிய கூட்டமைப்பான எசுப்பானியப் பேரரசு  உயிர்ப்புடன் இருந்தது. எசுப்பானியாவைத் தவிர, ஐரோப்பாவில் பலேரிக் தீவுகள், எசுப்பானிய நெதர்லாந்து, மிலன் பிரபுத்துவம், சிசிலி, நேப்பிள்சு இராச்சியம், சார்தீனியா, பினாலே கோமானாட்சி, டஸ்கன் கடலோர பிரெசைடி நாடுகளிலும் கடல்கடந்த பகுதிகளான பிலிப்பீன்சு, எசுப்பானிய மேற்கிந்தியத் தீவுகள், புளோரிடா, மற்றும் வட, தென் அமெரிக்காவின் பெரும்பான்மையான பகுதிகள், வட ஆபிரிக்காவின் பல நகரங்களில் இரண்டாம் சார்லசின் ஆட்சி இருந்தது. பேரரசு வீழ்ச்சிப்பாதையில் இருந்தபோதும் ஐரோப்பாவின் மிகப்பெரிய கடல்கடந்த குடியேற்றங்களைக் கொண்டிருந்தது.
இரண்டாம் சார்லசு 1665இல் எசுப்பானியாவின் நான்காம் பிலிப் மன்னரின் மறைவிற்குப் பிறகு அரியணை ஏறினார். உடல்வலிமை குன்றியும் குழந்தைப் பெறும் திறன் இல்லாமலும் இருந்தார். இவரே ஆப்சுபர்கு அரசமரபைச் சேர்ந்த கடைசி எசுப்பானிய ஆண்மகனாவார். மற்றவர்கள் எதிர்பார்த்திருந்ததை விட கூடிய நாட்கள் வாழ்ந்திருந்தார். இவருக்கு அடுத்து முடிசூட  பூர்பூன் அரசர் பிரான்சின் பதினான்காம் லூயி, ஆத்திரியன் ஆப்சுபர்கு புனித உரோமைப் பேரரசர் லியோபோல்டு உரிமை நாட்ட விரும்பினர்; இருவருமே எசுப்பானியாவின் மூன்றாம் பிலிப்பு மன்னரின் பேரர்கள் மற்றும் நான்காம் பிலிப்பின் மாப்பிள்ளைகள் ஆவர். இருப்பினும், இவர்களது வாரிசுகள் எசுப்பானியாவின் மன்னரானால் பிரான்சோ ஆத்திரியாவோ பெரும் ஆதிக்கநிலை பெறும் வாய்ப்பிருந்தது. எனவே மற்ற ஐரோப்பிய நாடுகள் தங்கள் அதிகார சமநிலை பாதிக்கப்படுவதை விரும்பவில்லை.
எனவே அதிகார சமநிலையை பாதிக்காதவாறு தகுதியுடைய வாரிசுகளிடையே எசுப்பானிய இராச்சியத்தை பிரிக்க முயற்சிகள் நடைபெற்றன. பிரான்சு, ஆத்திரியா, பவேரியாவிடையே இப்பிரிவினை உரையாடல்கள் நடைபெற்றன. இது தோல்வியடையவே இரண்டாம் சார்லசு தனது மரணப்படுக்கையில் பிரான்சின் பதினான்காம் லூயியின் இரண்டாம் மூத்தப் பேரனும் ஆன்ஷூவின் பிரபுவுமான பிலிப்பை முழுமையான எசுப்பானியாவின் அரச வாரிசாக அறிவித்தார். பிலிப் எசுப்பானியாவை ஆண்டால், பதினான்காம் லூயிக்கு பெரும் பயன்கள் கிடைப்பதாகவிருந்தது;  பிற நாடுகள் வலுவான பூர்பூன் அரசமரபு ஐரோப்பிய நிலைத்தன்மைக்கு அச்சுறுத்தலாக எண்ணினர்.
போர் மேலோட்டம்
லூயி XIV தனது பேரன் எசுப்பானிய அரியணையில் ஏறுவதை விரும்பினாலும் சில சர்ச்சைக்குரிய சில செயல்களைச் செய்தார்: எசுப்பானிய நெதர்லாந்திற்கு தனது துருப்புக்களை அனுப்பினார் (இது பிரான்சிற்கும் டச்சுக் குடியரசிற்கும் இடையே நடுநிலை பகுதியாக இருந்து வந்தது); எசுப்பானிய அமெரிக்க வணிகத்தில் ஆங்கிலேய, டச்சு வணிகர்களை விட ஆதிக்கம் செலுத்தலானார்; பிலிப்பின் பிரான்சு வாரிசுரிமையை  நீக்க மறுத்தார் - இதனால் பின்னாளில் பிரான்சும் எசுப்பானியாவும் ஒரே மன்னராட்சியில் வலிமையான பேரரசாக விளங்கும் வாய்ப்பை ஏற்படுத்தினார். பதினான்காம் லூயியின் வளரும் ஓங்குபண்பை தடுக்க இங்கிலாந்து, இடச்சுக் குடியரசு, ஆத்திரியா – இவர்களுடன் புனித உரோமைப் பேரரசும் – இணைந்து பெரும் கூட்டணியை (1701)  நிறுவின. இக்கூட்டணி புனித உரோமைப் பேரரசின் அரசர் லியோபோல்டின் கோரிக்கையை ஏற்று அவரது இரண்டாம் மகன், பெரும் கோமகன் சார்லசை முழுமையான எசுப்பானியாவின்  அரசராக்க ஆதரவளித்தது. ஆப்சுபர்கு வாரிசை ஆதரிப்பதன் மூலம் பிரான்சின் அதிகாரத்தை மட்டுப்படுத்தவும் தங்கள் ஆட்பகுதி, அரசவம்ச பாதுகாப்பை உறுதி செய்யவும் இரண்டாம் சார்லசு காலத்தில் தங்கள் பெற்ற வணிக வாய்ப்புகளை மீட்கவும் வளர்க்கவும் எண்ணினர். ஆத்திரியக் கூட்டணிக்கு உதவியிருக்கக்கூடிய உருசியர்கள் சுவீடனுடன் மற்றொரு பெரும் போரில் ஈடுபட்டிருந்தனர்.
ஆங்கிலேயர்களும் டச்சு,ஆத்திரேயர்களும் மே 1702 அன்று முறையாக போர் அறிவிப்பை வெளியிட்டனர். 1708இல் மார்ல்பரோ பிரபுவும் சவாய் இளவரசரும் எசுப்பானிய நெதர்லாந்திலும் இத்தாலியிலும் வெற்றி கண்டனர். பதினான்காம் லூயியின் ஆதரவாளர் பவேரியா தோல்வியடைந்தது. பிரான்சு கைப்பற்றப்பட்டு தோல்வியுறும் தறுவாயில் கூட்டணி ஒற்றுமை முறிந்தது. எசுப்பானியாவில் பெரும் கூட்டணி தனது தோல்வியை தழுவியது. போர் இழப்புகள் கூடிவர, இலக்குகளில் ஒத்திசைவில்லாத நிலையில் 1710இல் பெரிய பிரித்தானியாவில் ஆட்சிக்கு வந்த டோரிகள் போரை முடிவுக்கு கொண்டுவருவதாக வாக்களித்திருந்தனர். பிரான்சிய, பிரித்தானியா அமைச்சர்கள் அமைதிக்கான உரையாடல்களை துவங்கினர்; 1712இல் பிரித்தானியா போரை நிறுத்தியது. டச்சு, ஆத்திரியா, செருமன் நாடுகள் தங்கள் நிலைகளை வலுவாக்க முயன்றபோதும் மார்ஷல் வில்லர்சால் தோற்கடிக்கப்பட்டதால் ஆங்கில-பிரான்சிய பேரத்தை ஏற்க வேண்டியதாயிற்று. உத்ரெக்ட் உடன்பாடு (1713) மற்றும் இராசுடாடு உடன்பாடுகளின்படி (1714) எசுப்பானியப் பேரரசு பெரிய, சிறிய நாடுகளிடையே பிரிக்கப்பட்டது. ஆத்திரியாவிற்கு எசுப்பானியாவின் முன்னாள் ஆட்புலங்களில் பெரும்பான்மையானவை கிடைத்தது; ஆனால் ஆன்ஷூ பிரபு எசுப்பானிய மூவலந்தீவையும் எசுப்பானிய அமெரிக்காவையும் தக்க வைத்துக் கொண்டார்; தனது பிரான்சு முடியரிமையைத் துறந்தார். எசுப்பானியாவின் ஐந்தாம் சார்லசாக முடி சூட்டிக் கொண்டார். ஐரோப்பிய அதிகாரநிலை உறுதி செய்யப்பட்டது.
மேற்சான்றுகள்
பகுப்பு:ஐரோப்பிய வரலாறு பகுப்பு:போர்கள்
சுப்ரதோ பேனர்ஜி
சுப்ரதோ டாரா பேனர்ஜி  (Subroto Banerjee, பிப்ரவரி 13. 1969, ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
.
பகுப்பு:இந்தியத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
மண்டி மக்களவைத் தொகுதி
மண்டி மக்களவைத் தொகுதி (Mandi Lok Sabha constituency) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது சம்பா, லாஹௌல் மற்றும் ஸ்பீதி, குல்லு, மண்டி, சிம்லா மற்றும் கின்னௌர் மாவட்டங்களின் பகுதிகளை உள்ளடக்கியது.
சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.
வென்றவர்கள்
குறிப்பு
மேற்கோள்கள்
பகுப்பு:இமாச்சலப் பிரதேச மக்களவைத் தொகுதிகள்
ஜி. எம். ஆர் குழுமம்
ஜி.எம்.ஆர் குழுமம் (GMR Group) என்பது புது தில்லியை தலைமையிடமாகக் கொண்ட ஒரு உள்கட்டமைப்பு நிறுவனம் ஆகும். இந்நிறுவனம் 1978 ஆம் ஆண்டில் கிராந்தி மல்லிகார்ஜுனா ராவ் என்பவரால் நிறுவப்பட்டது. பொது தனியார் கூட்டாண்மை மாதிரியைப் பயன்படுத்தி, குழுமம் இந்தியாவில் பல உள்கட்டமைப்பு திட்டங்களை செயல்படுத்தியுள்ளது. நேபாளம், இந்தோனேசியா, சிங்கப்பூர், பிலிப்பீன்சு, கிரீஸ் உள்ளிட்ட பல நாடுகளில் உள்கட்டமைப்பு இயக்க சொத்துக்கள் மற்றும் திட்டங்களுடன் இந்த குழுமம் உலகளாவிய இருப்பைக் கொண்டுள்ளது.
பின்னணி
இக்குழுமத்தின் தலைவர் கிராந்தி மல்லிகார்ஜுனா ராவ், ஆந்திராவின் ஸ்ரீகாகுளம் மாவட்டத்தில் உள்ள ராஜம் என்ற பகுதியைச் சேர்ந்த முதல் தலைமுறை தொழில்முனைவோர் ஆவார். இவர், 340 மில்லியன் டாலர் உறுதியளித்தார், இது உள்கட்டமைப்பு நிறுவனத்தில் இவரது தனிப்பட்ட பங்கிற்கு சமமானதாகும். இது சமூகத்தின் கீழ் சேவை செய்யும் பிரிவினரிடையே கல்வியை மேம்படுத்த உதவுகிறது.
ஜி.எம்.ஆர் உள்கட்டமைப்பு நிறுவனம் என்பது துறைகளில் உள்ள பல்வேறு உள்கட்டமைப்பு திட்டங்களின் மூலதன தேவைகளுக்கு நிதியளிப்பதற்காக உருவாக்கப்பட்ட உள்கட்டமைப்பு நிறுவனமாகும். இது உள்கட்டமைப்பு திட்டங்களை அதன் பல்வேறு துணை நிறுவனங்கள் மூலம் மேம்படுத்துகிறது.
நிறுவனங்களின் சமூகப் பொறுப்பின் ஒரு பகுதியாக சமூக சேவையிலும் அவர்கள் தீவிரமாக ஈடுபட்டுள்ளனர்.
எரி சக்தி உற்பத்தி
குழுமம் இந்தியாவின் மின் துறையில் 4400 மெகாவாட்டிற்கும் அதிகமான நிறுவப்பட்ட திறன் கொண்ட முன்னணி நிறுவனத்தில் ஒன்றாகும். இருப்பினும் சத்தீஸ்கர், ஜி.எம்.ஆர் மின் உற்பத்தி நிறுவனம், ஜி.எம்.ஆர் உள்கட்டமைப்பு நிறுவனத்தின் பங்குகளை 4 சூலை 2019 இல் அதானி நிறுவனத்தால் வாங்கப்பட்டது
இந்தக் குழு இன்று 2135 மெகாவாட் மின் உற்பத்திச் செயல்பாட்டில் உள்ளது. மேலும், நிலக்கரி, இயற்கை எரிவாயு மற்றும் நீர் ஆற்றல் ஆகியவற்றைக் கொண்ட பன்முகப்படுத்தப்பட்ட எரிபொருள் கலவையுடன் பல்வேறு கட்டங்களில் 5043 மெகாவாட் உற்பத்தி செயல்பாட்டில் உள்ளது. அண்மையில் குசராத்தில் 25 மெகாவாட் சூரிய மின் உற்பத்தி நிலையமும், குசராத்தில் 2.1 மெகாவாட் மின் உற்பத்தியும், தமிழ்நாட்டில் 1.2 மெகாவாட் இரண்டு காற்றாலை மின் உற்பத்தியும் அமைக்கப்பட்டுள்ளது. இந்தோனேசியாவின் கோல்டன் எனர்ஜி சுரங்கங்களில் சுமார் 806 மில்லியன் டன் நிலக்கரி இருப்புக்களும், இந்தோனேசியாவின் பி.டி.பராசெண்டோசா லெஸ்டாரியில் 104 மில்லியன் டன்களும் இந்தக் குழுவில் உள்ளன.
ஜி.எம்.ஆர் குழுமம் 2003 இல் விமான நிலைய மேம்பாட்டுப் பணிகளுக்குள் நுழைந்தது.
ஐதராபாத் ராஜீவ் காந்தி சர்வதேச விமான நிலையம், துருக்கியில் சபிஹா கோகீன் சர்வதேச விமான நிலையத்தை நிர்மாணிப்பதில் நிறுவனம் ஈடுபட்டது. புதுடில்லியில் இந்திரா காந்தி சர்வதேச விமான நிலையத்தை விரிவுபடுத்துவதற்கும் நவீனமயமாக்குவதற்கும் குழுமம் ஈடுபட்டுள்ளது. போகாபுரத்தில்விசாகப்பட்டினத்திற்கான உத்தேச சர்வதேச விமான நிலையத்திற்கான வளர்ச்சி, செயல்பாடுகள் மற்றும் மேலாண்மைக்கான முயற்சியை இக்குழு பெற்றுள்ளது. நாக்பூரில் டாக்டர் பாபாசாகேப் அம்பேத்கர் பன்னாட்டு விமான நிலையத்தை ரி விவுபடுத்துவதற்கான ஒப்பந்தத்தையும் பெற்றுள்ளது.
தற்போது இக்குழுவால் கட்டப்பட்டுவரும் விமான நிலையங்கள்:
இந்திரா காந்தி சர்வதேச விமான நிலையம், புது தில்லி
கெராக்லியன் கிரீட், புதிய சர்வதேச விமான நிலையம், கிரீஸ்.
மோபா விமான நிலையம், கோவா.
மாக்டன் செபு சர்வதேச விமான நிலையம், செபு, பிலிப்பீன்ஸ்.
பீதர் விமான நிலையம், கர்நாடகா
சூலை 2020 இல், ஏடிபி குழுமம் ஜிஎம்ஆர் விமான நிலையங்களின் 49% பங்குகளை வாங்குகியது.
போக்குவரத்து
இந்தக் குழுமம் இந்தியாவில் சாலைகள் மற்றும் நெடுஞ்சாலைகளை உருவாக்குகிறது. குழுமம் நெடுஞ்சாலைத் துறையில் நான்கு பணிகளைக் கொண்டுள்ளது :
ஜி.எம்.ஆர் வரலட்சுமி அறக்கட்டளை
ஜி.எம்.ஆர் வரலட்சுமி அறக்கட்டளை, என்பது ஜி.எம்.ஆர் குழுமத்தின் பெருநிறுவன சமூக பொறுப்புணர்வு பிரிவு ஆகும். கல்வி, சுகாதாரம் மற்றும் வாழ்வாதாரங்களில் முன்முயற்சிகள் மூலம் சமூகங்களின் மனித வளர்ச்சியில் நிலையான தாக்கத்தை ஏற்படுத்துவதே அறக்கட்டளையின் பார்வையாகக் கொண்டுள்ளது.
மேற்கோள்கள்
பகுப்பு:இந்தியாவின் கூட்டு நிறுவனங்கள்
ஒரு மணிப்பூ
ஒரு மணிப்பூ ஒரு பருவச் செடி பூ ஆகும், இரண்டு அடி உயரம் மட்டுமே வளரக்கூடியது இதில் பூ தனித்தனியாக வருகிறது.
வெளி இணைப்புகள்
பகுப்பு:பூக்கும் தாவரங்கள்
1,2-டையாக்சேன்
மேற்கோள்கள்
.
பகுப்பு:கரிமப் பெராக்சைடுகள் பகுப்பு:டையாக்சேன்கள்
விநாயக் பாவுராவ்
விநாயக் பாவுராவ், மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1954ஆம் ஆண்டின் மார்ச்சு பதினைந்தாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, ரத்னகிரி-சிந்துதுர்க் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1954 பிறப்புகள் பகுப்பு:16வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:சிந்துதுர்க் மாவட்ட நபர்கள் பகுப்பு:17வது மக்களவை உறுப்பினர்கள்
அமுது (புலவர்)
அமுது என அழைக்கப்படும் அமுதசாகரன் அடைக்கலமுத்து (செப்டம்பர் 15, 1918 - அக்டோபர் 23, 2010) ஈழத்துத் தமிழறிஞரும் புலவரும் ஆவார். இளவாலை அமுது என்னும் புனைபெயரில் பல கவிதை நூல்களை எழுதியிருக்கின்றார். செவாலியே விருது, திருத்தந்தையிடம் இருந்து பாவேந்தர் என்னும் பட்டம் பல விருதுகளை இவர் பெற்றுள்ளார். யாழ்ப்பாணப் பல்கலைக்கழகம் கலாநிதி பட்டம் வழங்கி கௌரவித்தது. கனடா தமிழர் தகவல் அமைப்பு சிறப்பு விருதும், தங்கப் பதக்கமும் வழங்கி கௌரவித்தது. 1984ம் ஆண்டு முதல் புலம்பெயர்ந்து லண்டனில் வசித்து வந்தார்.
வாழ்க்கைக் குறிப்பு
யாழ்ப்பாணம் நெடுந்தீவைப் பிறப்பிடமாகக் கொண்ட அடைக்கலமுத்து (அமுது), தம்பிமுத்து-சேதுப்பிள்ளை ஆகியோரின் புதல்வர் ஆவார். யாழ்ப்பாணம் புனித சார்ல்சு வித்தியாலயம், யாழ்ப்பாணம் சம்பத்தரிசியார் கல்லூரி ஆகியவற்றில் கல்வி கற்றுப் பின்னர் கொழும்புத்துறை ஆசிரியர் பயிற்சிக் கலாசாலையில் படித்து பயிற்றப்பட்ட ஆசிரியரானார். இளவாலை என்ற ஊரில் திரேசம்மா என்பவரைத் திருமணம் முடித்தார். தகைமை பெற்ற ஆசிரியராக ஏறத்தாழ 45 ஆண்டுகள் நாட்டின் பல பாடசாலைகளில் பணியாற்றியிருக்கின்றார். பேராதனைப் பல்கலைக்கழகத்தில் வித்துவான் பட்டமும் பெற்றுள்ளார்.
இவரது முதலாவது கவிதை 1938 இல் சத்தியவேத பாதுகாவலன் என்னும் பத்திரிகையில் வெளிவந்தது. தொடர்ந்து இவரது ஆக்கங்கள் வீரகேசரி, தினகரன், சத்தியநேசன், காவலன், ஈழநாடு, உதயன், ஈழகேசரி, புதினம், அஞ்சல், தொடுவானம், ஈழமுரசு போன்ற பல்வேறு இதழ்களில் இலங்கையின் பெரும்பாலான இதழ்களில் வெளியாகியுள்ளன.
2006ஆம் ஆண்டு தமிழ்த்துறையில் இறுதித்தேர்விற்காக டயானா மரியதாசன் என்பவர் இளவாலை அமுது பற்றிய ஆறு இயல்களைக்கொண்ட ஆய்வு நூல் ஒன்றை வெளியிட்டுள்ளார்.
பாப் கார்ன்
பாப் கார்ன் (Pop Corn) என்பது 2003 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். நாசர் எழுதி இயக்கிய இப்படத்தில் மோகன்லால், சிம்ரன் ஆகியோர் முக்கிய கதாபாத்திரங்களில் நடித்தனர். மேலும் புதுமுகங்களான குணால் ஷா மற்றும் ஜோதி நேவால் ஆகியோர் இப்படத்தின் மூலமாக அறிமுகமானார்கள். இப்படத்தின் பெயரானது "பாப் கார்னிவல்" என்ற சொற்றொடரின் சுருக்கமாகும். தன்முனைப்புகளுக்கு இடையிலான மோதல்களால் பிரபலங்களுக்கிடையேயான திருமணங்கள் எப்படி பாதிக்கப்படுகின்றன என்பதை மையமாகக் கொண்ட ஒரு வரிக்கதையாகும்.
கதை
பிரபல இசை அமைப்பாளர் விக்ரமாதித்யா ஒரு இளம் இசை குழுவுடன் பணிபுரிந்து தன்னை ஆசுவாசப்படுத்திக் கொள்கிறார். இவர் நடனக் கலைஞரான ஜமுனாவை காதலிக்கிறார். இருவரும் திருமணம் செய்து கொள்கிறார்கள். ஆனால் இவர்கள் தங்கள் தங்கள் கலை தன்முனைப்புகள் காரணமாக பிரிந்து செல்கிறார்கள். விக்ரமாதித்யாவின் மகள் மேகா தனது தந்தையையும் தாயையும் மீண்டும் ஒன்றிணைக்க முயற்சிக்கிறாள், ஆனால் அவள் அதில் தோல்வியடைகிறாள்.
பாடல்கள்
இப்படத்தில் யுவன் சங்கர் ராஜா இசையமைத்த ஏழு பாடல்கள் இடம்பெற்றன. இந்த பாடல் வரிகளை 'கவிஞர்' வாலி எழுதினார். படத்தின் முன்னணி நடிகரான மோகன்லால், "அம்மா இங்கே வா" என்ற பெயரிலான ஒரு பாடலைப் பாடுவதாகக் கூறப்பட்டாலும், அது ஒலிப்பேழையிலோ அல்லது படத்திலோ இடம்பெறவில்லை.
வெளி இணைப்புகள்
பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
சிறீமன்
சிறீமன் இந்தியத் திரைப்படத்துறை நடிகராவார். இவர் தமிழ், தெலுங்கு ஆகிய மொழி திரைப்படங்களில் நடித்துள்ளார். பிரபல தயாரிப்பாளரான பிரகாசு ரெட்டியின் மகன் இவர்.
வரலாறு
சிறீமன் ஆந்திராவில் உள்ள ராஜமுந்திரியில் பிறந்தவர். இவருடைய தந்தை பிரகாசு ரெட்டி பிரபல துணை நடன இயக்குனரும், தயாரிப்பாளரும் ஆவார்.
வெளி இணைப்பு
பகுப்பு:இந்திய நடிகர்கள் பகுப்பு:இந்தியத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:தெலுங்கு மக்கள் பகுப்பு:தெலுங்கு நகைச்சுவையாளர்கள் பகுப்பு:1972 பிறப்புகள்
சகஜானந்த சரசுவதி
சகஜானந்த் சரஸ்வதி (Sahajanand Saraswati)  (1889 பிப்ரவரி 22 - 1950 சூன் 26) இவர் ஓர் சந்நியாசியும், ஒரு தேசியவாதியும் மற்றும் இந்தியாவின் விவசாயத் தலைவருமாவார்.
வடமேற்கு மாகாணங்களில் (இன்றைய உத்தரப்பிரதேசம் ) பிறந்திருந்தாலும், இவரது சமூக மற்றும் அரசியல் நடவடிக்கைகள் ஆரம்ப நாட்களில் பெரும்பாலும் பீகாரில் கவனம் செலுத்தியது. மேலும் படிப்படியாக அகில இந்திய விவசாயிகள் சங்கத்தை உருவாக்கியதன் மூலம் இந்தியாவின் பிற பகுதிகளுக்கும் பரவியது. இவர் பீகார் அருகே பிக்தா என்னுமிடத்தில் ஒரு ஆசிரமத்தை அமைத்திருந்தார். அங்கிருந்து தனது வாழ்க்கையின் பிற்பகுதியில் தனது பெரும்பாலான பணிகளை மேற்கொண்டார். இவர் ஒரு அறிவார்ந்த, செழிப்பான எழுத்தாளரும், சமூக சீர்திருத்தவாயும் மற்றும் புரட்சியாளராகவும் இருந்தார்.
சுயசரிதை
சுவாமி சகஜானந்த சரசுவதி 1889 ஆம் ஆண்டில் கிழக்கு வடமேற்கு மாகாணங்களில் காசிப்பூர் மாவட்டம் துல்லாப்பூர் அருகே உள்ள தேவா என்ற கிராமத்தில் ஜிஜோதியா பிராமணர்களின் குடும்பத்தில் பிறந்தார். ஆறு மகன்களில் கடைசியாக பிறந்த இவர் பின்னர் னௌரங் ராய் ஜிஜோதியா என்று அழைக்கப்பட்டார். இவர் குழந்தையாக இருந்தபோது இவரது தாயார் இறந்துவிட்டார். இவரை இவரது அத்தை வளர்த்தார்.
படிப்படியாக விவசாயிகள் இயக்கம் தீவிரமடைந்து இந்தியாவின் பிற பகுதிகளிலும் பரவியது. விவசாயிகள் முன்னணியில் இந்த தீவிரமான முன்னேற்றங்கள் அனைத்தும் 1936 ஏப்ரல் மாதம் நடந்த இந்திய தேசிய காங்கிரசின் இலக்னோ அமர்வில் அகில இந்திய விவசாயிகள் சங்கம் உருவாவதில் உச்சக்கட்டத்தை அடைந்தது, சரசுவதி அதன் முதல் தலைவராகத் தேர்ந்தெடுக்கப்பட்டார். மேலும் என்.ஜி.ரங்கா மற்றும் இ.எம்.எஸ் நம்பூதிரிபாடு போன்ற போன்ற முக்கிய தலைவர்கள் அதில் ஈடுபட்டனர். ஆகத்து 1936 இல் வெளியிடப்பட்ட விவசாயிகள் அறிக்கையில், ஜமீன்தாரி முறையை ஒழிக்க வேண்டும், கிராமப்புற கடன்களை ரத்து செய்ய வேண்டும் என்று கோரப்பட்டது. அக்டோபர் 1937 இல், அகில இந்திய விவசாயிகள் சங்கம் சிவப்புக் கொடியை அதன் கொடியாக ஏற்றுக்கொண்டது. அதன் தலைவர்கள் காங்கிரசுடன் அதிக கருத்து வேற்பாட்டுடன் இருந்தனர். மேலும் பீகார் மற்றும் ஐக்கிய மாகாணத்தில் காங்கிரசு அரசாங்கங்களுடன் பலமுறை மோதலில் ஈடுபட்டனர்.
சரசுவதி 1937-1938 இல் பீகாரில் பகாஷ் இயக்கத்தை ஏற்பாடு செய்தார். "பகாஷ்" என்றால் சுய விவசாயம் செய்பவர் என்பதாகும். இந்த இயக்கம் பகாஷ் நிலங்களில் இருந்து குத்தகைதாரர்களை ஜமீன்தார்களால் வெளியேற்றுவதற்கு எதிரானதாக இருந்தது. மேலும் பீகார் குத்தகை சட்டம் மற்றும் பகாஷ் நில வரி ஆகியவற்றை நிறைவேற்ற வழிவகுத்தது. பிக்தாவில் உள்ள டால்மியா சர்க்கரை ஆலையில் வெற்றிகரமான ஒரு போராட்டத்திற்கும் இவர் தலைமை தாங்கினார்.
வெள்ளையனே வெளியேறு இயக்கத்தின் போது சுவாமி சரசுவதி கைது செய்யப்பட்டதைக் கேள்விப்பட்ட சுபாஷ் சந்திர போஸ் மற்றும் அனைத்திந்திய பார்வார்டு பிளாக்கு கட்சி இவரை பிரிட்டிசு அரசு சிறையில் அடைத்ததற்கு எதிர்ப்புத் தெரிவிக்க முடிவு செய்து ஏப்ரல் 28 ஐ அகில இந்திய சுவாமி சகஜானந்தா தினமாக கொண்டாட முடிவு செய்தனர்.
சரசுவதி 1950 சூன் 26 அன்று இறந்தார்.
அங்கீகாரம்
சுவாமி சகஜானந்தா நினைவாக இவரது சொந்த மாவட்டமான காசிப்பூரில் (உத்தரப் பிரதேசம்) சுவாமி சகஜானந்தா முதுகலை கல்லூரி நிறுவப்பட்டுள்ளது.
இந்திய வேளாண் ஆராய்ச்சி குழுமம் சுவாமி சகஜானந்த சரசுவதி விரிவாக்க விஞ்ஞானி / தொழிலாளர் விருதை வழங்குகிறது.
பீகார் ஆளுநர் ஆர்.எஸ்.கவாய் பட்னாவில் சரஸ்வதியின் 57 வது நினைவு ஆண்டு விழாவில் இவரது வாழ்க்கை குறித்த புத்தகத்தை வெளியிட்டார்.
வெளி இணைப்புகள்
பகுப்பு:இந்தி எழுத்தாளர்கள் பகுப்பு:இந்து மெய்யியலாளர்கள் பகுப்பு:1950 இறப்புகள் பகுப்பு:1889 பிறப்புகள்
ராஜ போஜா
ராஜ போஜா என்பது 1935 ஆம் ஆண்டு வெளிவந்த 18619 அடி நீளமுடைய சரித்திரத் தமிழ்த் திரைப்படமாகும். நியூ தியேட்டர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. எஸ். கிருஷ்ணசாமி, ஐயங்கார் ராஜாயி மற்றும் பலரும் நடித்திருந்தனர்.
சான்றாதாரங்கள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
இது கதிர்வேலன் காதல்
இது கதிர்வேலன் காதல் 2014ம் ஆண்டு வெளியான தமிழ் மொழி திரைப்படம். இத்திரைப்படத்தில் உதவி இயக்குனர் தயாரிப்பாளர் நடிகர் தயாபரன்உதயநிதி ஸ்டாலின், நயன்தாரா, சாயா சிங், சந்தானம் மற்றும் பலர் நடித்துள்ளார்கள். இப்படத்தை சுந்தர பாண்டியன் திரைப்படத்தை இயக்கிய '''எஸ். ஆர். பிரபாகரன்''' இயக்கினார்.
கதை சுருக்கம்
காதலித்து கல்யாணம் செய்துகொண்ட கதிர்வேலனின் அக்கா (சாயா சிங்), வீட்டுக்காரருடன் சண்டை போட்டுக்கொண்டு கோயம்புத்தூரிலிருந்து மதுரையிலிருக்கும் புகுந்தவீட்டிற்கு வருகிறார். மாமாவை சமாதானப்படுத்தி அக்காவை சேர்த்து வைப்பதற்காக மதுரையிலிருந்து கோயம்புத்தூருக்கு கிளம்புகிறான் கதிர்வேலன் (உதயநிதி ஸ்டாலின்). அங்கே போனதும் தன் பழைய நண்பன் மயில்வாகனத்தை (சந்தானம்) சந்திக்கிறான். கூடவே பக்கத்து வீட்டில் இருக்கும் பவித்ராவையும் (நயன்தாரா) பார்க்கிறான். பெண்களை ஏறெடுத்தும் பார்க்காத ஆஞ்சநேய பக்தனான கதிர்வேலனுக்கு பவித்ராவைப் பார்த்ததும் காதல் வர, அதற்காக ஐடியா கேட்கிறான் தன் நண்பன் மயில்வாகனத்திடம். எல்லாம் கைகூடி பவித்ராவிடம் காதலைச் சொல்ல கதிர்வேலன் நினைக்கும் நேரத்தில், தன் நண்பன் கௌதமை (சுந்தர் ராம்) காதலிப்பதாக பவித்ரா அதிர்ச்சி தருகிறாள். இதன் பிறகு கதிர்வேலன் காதல் என்னவாகிறது? இவர்கள் எப்படி காதலில் ஒன்று சேர்ந்தார்கள் என்பது தான் கதை.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2014 தமிழ்த் திரைப்படங்கள் பகுப்பு:மதுரைக்களத் திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:உதயநிதி ஸ்டாலின் நடித்த திரைப்படங்கள்
கிரிஸ் கோல்டீ
கிரிஸ் கோல்டீ ( Chris Goldie , பிறப்பு: நவம்பர் 2, 1960, இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டியிலும் கலந்து கொண்டுள்ளார். 1981-1985 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கிரிஸ் கோல்டீ - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
கழிவறை துடைத்தாள்
கழிவறை துடைத்தாள்  (Toilet paper) மனிதர்  மலம் அல்லது சிறுநீர் கழித்தபின் தங்களது சுகாதாரம் பேணுவதற்காக பயன்படுத்தும் ஓர் மெல்லிழைத் தாளினாலான துடைப்பானாகும். இடைவெளிகளில் கிழிக்கக்கூடியவாறு துளைகளிடப்பட்டு காகித அட்டை உருளையின் மீது ஒரே நீளமானப் பட்டையாக இது பொதுவாக விற்கப்படுகிறது. நீரில்லாத கழிவறையில் உள்ள ஓர் பிடிப்பானில் பொருத்தப்பட்டு வேண்டிய அளவில் எடுத்துக்கொள்ளுமாறு அமைக்கப்பட்டுள்ளது. பெரும்பாலான நவீன துடைத்தாள்கள் மலக்குழியில் மக்கி அழியுமாறு தயாரிக்கப்படுகின்றன. இந்தத் தன்மையே பிற குளியலறை மற்றும் முகத்திற்கான மெல்லிழைத் தாள்களிலிருந்து துடைத்தாள்களை வேறுபடுத்துகிறது.
இத்தகையத் தாள்களைப் பயன்படுத்துவது குறித்து சீனாவில் ஆறாம் நூற்றாண்டிலேயே பதியப்பட்டுள்ளது. 14ஆம் நூற்றாண்டில் இவை பெரிய அளவில் தயாரிக்கப்பட்டன. நவீன துடைத்தாள்கள் 19ஆம் நூற்றாண்டிலிருந்து வழக்கத்திற்கு வந்தன. உருளை வடிவ பிடிப்பான்களுடன் கூடிய துடைத்தாள்களுக்கான காப்புரிமை 1883இல் கோரப்பட்டுள்ளது.
வெளி இணைப்புகள்
பகுப்பு:சுகாதாரம் பகுப்பு:வீட்டுக் கருவிகள் பகுப்பு:சீனக் கண்டுபிடிப்புக்கள்
வாழ்வார் மங்கலம் பிடாரியம்மன் கோயில்
வாழ்வார் மங்கலம் பிடாரியம்மன் கோயில் தமிழ்நாட்டில் கரூர் மாவட்டம், வாழ்வார் மங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வலை பார்வையாளர்கள் அளவீடு
வலை பார்வையாளர்கள் அளவீடு (Web Audience Measurement)  என்பது இந்தியாவில் இணைய பயன்பாட்டை அளவிடப் பயன்படும் பார்வையாளர்கள் அளவீடும்  இணையதள பகுப்பாய்வு ம் என்ற கருவியைக் குறிக்கிறது. பன்னாட்டு இந்திய சந்தை ஆராய்ச்சி பணியகமும்   இந்திய இணையதளம் மற்றும் அலைபேசி கழகம் இணைந்து மேற்கொண்ட கூட்டு முயற்சியே இத்திட்டமாகும். எட்டு பெருநகர மையங்களில் 6000 பேருக்கும் மேற்பட்ட தனிநபர்களிடம் இவ்வமைப்பு பன்முகத்தன்மையான ஆய்வுகளை மேற்கொண்டது. இணையதளப் பயன்பாட்டு நேரம், காட்சிப்படுத்தல் நேரம்,  சென்றடைதல் மற்றும் கால இடைவெளி  உள்ளிட்ட கூறுகள் இணையப் பயன்பாட்டு ஆய்வுக்கு  எடுத்துக்கொள்ளப்பட்ட சில அளவீடுகளாகும்.
வலை பார்வையாளர்கள் அளவீடு பார்வையாளர்களின் அளவீட்டைப் பயன்படுத்துகிறது.  பாலினம்,  பிரிவு மற்றும் இருப்பிடத்தால் பிரிக்கப்பட்ட பார்வையாளர்களின்  இணைய பயன்பாட்டை இக்கருவி தொடர்ச்சியாக கண்காணித்து குழு ஆய்வு செய்து  குறுக்கு வெட்டு தரவை வழங்குகிறது. இந்த குழு அடிப்படையிலான அணுகுமுறை கணினிகளைக் கண்காணிக்கும் இந்திய சூழலுக்கான வடிவமைப்பாகும். இது அளவீட்டு தொழில்நுட்பத்தைப் பயன்படுத்துகிறது,
வலை மதிப்பீட்டுப் புள்ளி காரணி இணையதள விளம்பரதாரர்களுக்கு மேலும் விரிவான ஒரு பார்வையை வழங்குகிறது. இணையப் பயன்பாட்டின் பல அளவுகோல்களையும், இந்தியாவில் வலை பகுப்பாய்வுகளை மேலும் தரப்படுத்தவும் இக்காரணி முயற்சிக்கிறது. இணைய பகுப்பாய்வு நிறுவனச்சந்தை தற்போது பிளவுபட்டுள்ளது. காம்சுகோர் மற்றும் விசிசென்சு அமைப்புகள் பன்னாட்டு இந்திய சந்தை ஆராய்ச்சி பணியகத்திற்கு முக்கிய போட்டியாளர்களாக உள்ளன. இலக்கமுறை பார்வையாளர்கள் அளவீட்டு மதிப்பாக அனைத்து போட்டியாளர்களாலும் வழங்கப்பட்ட எண்களுக்கு இடையிலான வேறுபாட்டைச் சுற்றி பல விவாதங்கள் நடைபெறுகின்றன. எனவே, ஊடக பங்குதாரர்களுக்கு சரியான அளவீட்டு கூட்டாளரைத் தேர்ந்தெடுப்பது அவசியமாகிறது. இதனால் இரண்டு வெவ்வேறு பார்வையாளர் அளவீட்டு கருவிகளின் பயனர்களிடையே பிளவுகள் உருவாகின்றன.
மேற்கோள்கள்
பகுப்பு:இந்தியாவில் இணையம் பகுப்பு:இந்தியாவில் தொலைத்தொடர்பு பகுப்பு:இணைய வானொலி
நெரிஞ்சிப்பேட்டை நிஷ்டையில் உறங்கும் பெருமாள் கோயில்
நெரிஞ்சிப்பேட்டை நிஷ்டையில் உறங்கும் பெருமாள் கோயில் தமிழ்நாட்டில் ஈரோடு மாவட்டம், நெரிஞ்சிப்பேட்டை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நிஷ்டையில் உறங்கும் பெருமாள், சீதேவி, பூதேவி அம்மாள் சன்னதிகளும், ஐயப்பன், விநாயகர், சக்கரத்தாழ்வார், ராமானுசர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருவள்ளூர் இராமலிங்கேஸ்வரசுவாமி கோயில்
திருவள்ளூர் இராமலிங்கேஸ்வரசுவாமி கோயில் தமிழ்நாட்டில் திருவள்ளூர் மாவட்டம், திருவள்ளூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெட் பொகொக்
பெட் பொகொக் (Pat Pocock, பிறப்பு: செப்டம்பர் 24 1946, இங்கிலாந்து அணியின் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1968 - 1985 ஆண்டுகளில்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1946 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
சாப்பர் மேளா
thumb|குகா ஜீ thumb|குகா ஜீ சாப்பர் மேளா ( Chhapar Mela ) என்பது சாப்பர் என்னும் கிராமத்தில் ஒவ்வோராண்டும் செப்டம்பர் மாதத்தில் நடக்கும் ஒரு விழா ஆகும். இந்த சாப்பர் கிராமம் இந்திய மாநிலமான பஞ்சாபின் லூதியானா மாவட்டத்தில் உள்ளது. இந்த விழா குக்கார் என்பவரின் நினைவாக நடக்கிறது, இது  மால்வா பிராந்தியத்தின் புகழ்வாய்ந்த திருவிழாக்களில் ஒன்று.
இந்த விழாவில் மக்கள் முதன்மையாக சீறும் பாம்பான குகாரை வணங்குகின்றனர். இந்த விழா ஒவ்வோராண்டும் பத்தாஸ் மாதத்தின் நான்காம் நாள் கொண்டாடப்படுகிறது. இந்தவிழாவைத் துவங்கி 150 ஆண்டுகள் ஆகியிருக்கலாம் என நம்பப்படுகிறது. அண்மைக் காலங்களில் இந்த விழாவில் கலந்துகொள்பவர்களின் எண்ணிக்கை பத்து இலட்சம்வரை உயர்ந்துள்ளது.
குகா விழாவைத் தொடரந்து இதே இடத்தில் சிறிய சாப்பர் விழாவும் கொண்டாடப்படுகிறது. விழாவின்போது இங்கு வரும் பக்தர்கள் கரண்டியால் மண்ணை கொத்தி எடுக்கின்றனர் (ஏழு முறை) இவ்வாறு மண்ணை கொத்தி தங்களை பாம்புக் கடியில் இருந்து பாதுகாக்க  குகாவை வேண்டி வணங்குகின்றனர். இந்த விழாவில் இசையும், மகிழ்ச்சியும், ஆட்டமும் கொண்டதாக இருக்கும். இந்த விழா கடந்த சில தசாப்தங்களாக ஒரு மகத்தான விழாவாக வளர்ந்துள்ளது.
செவிவழிக் கதைப்படி சாப்பர் கிராமத்தில் இருந்த ஒரு வேளாண் குடும்பத்தில் ஒரு சிறுவனும், பாம்பும் ஒன்றாக பிறந்து, சிறுவனும் பாம்பும் ஒற்றுமையாக இருந்தனர். ஒரு சமயம் சிறுவனின் தாய் குழந்தையை திறந்தவெளியில் கட்டில் மேல் கிடத்திவிட்டு பாம்பு மகனின் பாதுகாப்பில் விட்டுவிட்டு வயலுக்கு சென்றாள். குழந்தை வெயிலால் பாதிக்கப்படக் கூடாது என்ற எண்ணத்தில் பாம்பு குழந்தையின் தலைக்கு மேலே படமெடுத்து நிழல் தந்தபடி இருந்தது. இதை ஒரு வழிப்போக்கர் கண்டு குழந்தையை பாம்பு கடிக்க இருப்பதாக எண்ணி ஒரு குச்சியால் பாம்பை அடித்துக்கொன்றுவிட்டார். பாம்பு இறந்தவுடன் குழந்தையும் இறந்துவிட்டது. இதனால் குடும்பம் துக்கத்தில் ஆழ்ந்தது. ஒரு முதிய சாமியாரின் ஆலோசனையின்பேரில் குடும்பத்தார் இறந்தவர்களின் நினைவாக  ஒரு ஆட்டுக் கிடாயை நேர்ந்து விட்டனர் ஆட்டுக் கிடாய் ஒரு குறிப்பிட்ட இடத்தருகே சென்று நின்றது. அந்த இடத்தில்தான் மக்கள் குகா வழிபாட்டையும், விழாவையும் செய்யகின்றனர். மால்வா வட்டார வேளாண் மக்கள் இந்த திருவிழாவின்போது வேளாண்பணிகளை ஒத்திவைத்து விழாவை அங்கீகரித்து சிறப்பாக்குகின்றனர்.
இந்த இடத்தில் மக்கள் கொண்டாடும் இரண்டாவது சிறிய விழாவான சிறிய சாப்ரா விழா குறித்து மக்களிடையே நிலவும் கதை என்னவென்றால் 20 ஆம் நூற்றாண்டின் துவக்கத்தில், இந்தப் பகுதியின் மகாராஜா சாப்ரா விழாவை சில விவசாயிகளின் புகாரை அடுத்து தடை செய்யது கட்டளையிட்டார். இதன் பிறகு மன்னருக்கு சொந்தமான குதிரைகள் மர்மமான முறையில் இறக்கத்தொடங்கின. விழாவை தான் தடைசெய்ததே காரணம் என்பதை மன்னர் உணர்ந்து, பெரிய விழா முடிந்த்தும் அதைத்தொடர்ந்து சிறியசாப்ரா விழாவை நடத்த மன்னர் அறிவித்து அதன்படி செய்தார் அதன்பிறகு எந்த அசம்பாவிதங்களும் நிகழவில்லை.
மேற்கோள்கள்
பகுப்பு:லூதியானா மாவட்டம் பகுப்பு:பஞ்சாபி பண்பாடு பகுப்பு:பஞ்சாபித் திருவிழாக்கள் பகுப்பு:பஞ்சாபி நாட்டார் சமயம்
நிலவேளை
நிலவேளை, ;nfvtyr, தைவேளை (Cleome gynandra ) வெப்ப மண்டல காடுகளில் காணப்படுகிறது. இத்தாவரம் ஆப்பிரிக்காவை பூர்வீகமாகக்கொண்டது. இது ஒரு பூக்கும் தாவரம் ஆகும். 25 செ.மீ முதல் 60 செ.மீ வரை வளரும் தன்மைகொண்டது. இதன் ஒவ்வொரு கிளையிலும் 3 அல்லது 5 இலைகள் அமைந்துள்ளன. இதன் பூக்கள் வெள்ளையும், சிவப்பும் கலந்த கலவையாக உள்ளன. இதன் விதைகள் பழுப்பு நிறத்தில் காணப்படுகின்றன. இது ஒரு மூலிகைத்தாவரம் ஆகும்.
பெயர்
இத்தாவரமானது வேளை, நல்வேளை, அசகண்டர் ஆகிய பெயர்களைக் கொண்டது. இதன் மலர்கள் பகல் வேளையில் சிறிது தலை குனிந்திருக்கும், மாலை வேளையில் பிரகாசமாக மலர்ந்து சிரிக்கும். இதை வைத்து முற்காலத்தில் மாலை வேளையை மக்கள் அறிந்துகொள்வார்கள் என்பதால், ‘வேளை’ என்ற பெயர் உருவாகியிருக்கிறது. நல்ல மருந்தாகச் செயல்படுவதால், ‘நல்’ என்ற அடைமொழி சேர்ந்து ‘நல்வேளை’ என அழைக்கப்படுகிறது.
மேற்கோள்கள்
பகுப்பு:மூலிகைகள் பகுப்பு:பூக்கும் தாவரங்கள்
அசாம்
அசாம் மாநிலம் வடகிழக்கு இந்தியாவில் அமைந்துள்ளது, 28 மாநிலங்களுள் ஒன்றாகும். இதன் தலைநகர் திஸ்பூர். குவகாத்தி இம்மாநிலத்தின் முக்கிய நகரம் ஆகும். அசாமிய மொழி, போடோ மொழி மற்றும் வங்காள மொழி ஆகியன அசாமின் அலுவல்முறை மொழிகளாகும். அசாம் மாநிலம் தெற்கு இமய மலையின் கிழக்குப் பகுதியில், பிரம்மபுத்திரா மற்றும் பாரக் ஆகிய ஆறுகளின் பாயும் பள்ளத்தாக்கையும், அதனை ஒட்டி அமைந்துள்ள மலைகளையும் கொண்டுள்ளது. இம்மாநிலத்தின் பரப்பளவு சுமார் 78,438 சதுர கிலோமீட்டர்கள். அசாம் மாநிலத்தை ஒட்டியுள்ள 6 மாநிலங்களையும், அசாம் மாநிலத்தையும், ஏழு சகோதரிகள் என்று அழைப்பர். அவையாவன: அருணாச்சலப் பிரதேசம், நாகலாந்து, மணிப்பூர், மிசோரம், திரிபுரா மற்றும்  மேகாலயா.
அசாம் மாநிலம், 1826 ஆம் ஆண்டு ஆங்கிலேயரின் யாண்டபோ உடன்படிக்கையால் இந்தியாவின் அங்கமானது.
தேயிலை உற்பத்தியில் சிறந்து விளங்கும் அசாம் மாநிலம், பெட்ரோலியம், பட்டு ஆகியவற்றின் உற்பத்தியிலும் சிறந்து விளங்குகிறது. உலகில் வேறெங்கிலும் காண கிடைக்காத பல அரிய விலங்கினங்களும், தாவர வகைகளும் அசாம் காடுகளில் காணப்படுகின்றன. உதாரணமாக, ஒற்றைக்கொம்பு காண்டாமிருகம், புலி, ஆசிய யானை  ஆகிய அரியவகை விலங்குகள் இம்மாநிலக் காடுகளில் வாழுகின்றன. இதன் காரணமாக, இவ்விலங்கினங்களைக் காண உலகமெங்கிலும் இருந்து இயற்கை ஆர்வலர்களும், சுற்றுலாப் பயணிகளும் அசாம் மாநிலத்திற்கு வருகை தருகின்றனர். குறிப்பாக, காசிரங்கா பகுதியும், மணாஸ் பகுதியும் உலக பாரம்பரியக் களங்களாக அறிவிக்கப்பட்டுள்ளன. முன்காலத்தில் அசாம் மாநிலம் அதன் காட்டு வளத்திற்கும், காட்டில் இருந்து கிடைக்கும் பொருள்களுக்கும் புகழ்பெற்றிருந்தது. தொடர்ச்சியான காட்டழிப்பால் இம்மாநிலத்தின் காடுகளின் நிலை பெரும் கேள்விக்குள்ளாகியுள்ளது. உலகின் அதிக மழைபெய்யும் இடங்களில் ஒன்றான அசாம் மாநிலம், மாபெரும் ஆறான பிரம்மபுத்திரா ஆற்றினால் வளம் பெறுகிறது thumb|right|180px| [[அசாம் தேயிலை|அசாமிய தேயிலை உலகப்புகழ் பெற்றது.]]
பெயர்க்காரணம்
அசாம் மகாபாரதத்தில் பிரகியோதிசா என்ற பெயரிலும், காமரூபா அரசு என்ற பெயரிலும் அழைக்கப்படுகிறது. அசாம் என்ற பெயர் இப்பகுதியை 1228 முதல் 1826 வரை ஆண்ட அகோம் அரசின் பெயரால் சூட்டப்பட்டதாகத் தெரிகிறது. ஆங்கிலேய ஆதிக்கத்தின்கீழ் 1838 ஆம் ஆண்டு வந்த அசாம் நிலப்பகுதி, அதே பெயரிலேயே அழைக்கப்பட்டது. 2006 ஆம் ஆண்டு பெப்பிரவரி மாதம் 27ஆம் தியதி இன்றைய அசாம் அரசு மாநிலத்தின் பெயரை அசோம் என மாற்றியமைத்தது. இம்மாற்றம் மக்களிடையே பரவலான எதிர்ப்பை உருவாக்கியது.
புவியியல்
பல புவியியல் ஆய்வுகளின் முடிவில் அசாம் மாநிலத்தின் வற்றாஆறான பிரம்மபுத்திரா ஆறு, இமயமலை தோன்றுவதற்கு முன்னரே தோன்றியதாகக் கண்டறிந்துள்ளனர். அருணாச்சலப் பிரதேசம் மாநிலத்தில் மிகவேகமாக பாயும் பிரம்மபுத்திரா ஆறானது அசாம் மாநிலத்தில் வேகம் குறைந்து, பல கிளை ஆறுகளாக பிரிந்து, சுமார் 80 முதல் 100 கிலோமீட்டர் அகலமும், 1000 கிமீ நிளமும் கொண்ட பிரம்மபுத்திரா பள்ளத்தாக்கை வளம் செய்கிறது.
மாவட்டங்கள்
அசாம் மாநிலத்தில் 33 மாவட்டங்கள் உள்ளன, அவை பின்வருமாறு,
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி அசாம் மாநிலத்தின் மொத்த மக்கள் தொகை 31,205,576 ஆக உள்ளது. கிராமப்புறங்களில் 85.90% மக்களும்; நகர்புறங்களில் 4.10% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 17.07%  ஆக உயர்ந்துள்ளது. மக்கள் தொகையில் 15,939,443 ஆண்களும்  மற்றும் 15,266,133 பெண்களும் உள்ளனர். பாலின விகிதம் ஆயிரம் ஆண்களுக்கு  பெண்கள் 958 வீதம் உள்ளனர். 78,438 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 398 மக்கள் வாழ்கின்றனர். இம்மாநிலத்தின் சராசரி படிப்பறிவு 72.19 % ஆகவும், ஆண்களின் படிப்பறிவு 77.85 %  ஆகவும், பெண்களின் படிப்பறிவு 66.27 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 4,638,130 ஆக உள்ளது.
சமயம்
இம்மாநிலத்தில் இந்து சமயத்தவரின் மக்கள் தொகை 19,180,759  (61.47 %) ஆகவும்  இசுலாமிய சமய  மக்கள் தொகை  10,679,345  (34.22 %)  ஆகவும், சீக்கிய சமயத்தவரின் மக்கள் தொகை 20,672    (0.07 %),    சமண சமய மக்கள் தொகை 25,949   (0.08 %) ஆகவும்,  கிறித்தவ சமயத்தினரின் மக்கள் தொகை  1,165,867  (3.74 %) ஆகவும்,, பௌத்த சமய மக்கள் தொகை 54,993   (0.18 %) ஆகவும், பிற சமயத்து மக்கள் தொகை 27,118  (0.09 %) ஆகவும் மற்றும் சமயம் குறிப்பிடாதவர்கள் மக்கள் தொகை 50,873   (0.16 %)  ஆகவும் உள்ளது.
மொழிகள்
இம்மாநிலத்தின் ஆட்சி மொழியான அசாமிய மொழியுடன் போடோ மொழி, இந்தி, வங்காளம் மற்றும் வட்டார மொழிகள் பேசப்படுகிறது.
தொடருந்து
கௌஹாத்தி தொடருந்து நிலையம் நாட்டின் அனைத்து நகரங்களுடன் இருப்புப் பாதை மூலம் தொடருந்துகளால் இணைக்கப்பட்டுள்ளது.
தேசிய நெடுஞ்சாலைகள்
1126 கிலோ மீட்டர் நீளமுள்ள தேசிய நெடுஞ்சாலை 31 வடகிழக்கு இந்தியாவின் நுழைவாயிலாக உள்ளது.
வானூர்தி நிலையம்
கௌஹாத்தி லோக்பிரியா கோபிநாத் பர்தலை சர்வதேச விமான நிலையம் நாட்டின் மற்றும் உலகின் பல நகரங்களுடன் இணைக்கிறது.
புராண கதை
முன்பு அசாம் பகுதியை தானவர்கள் அரச மரபை சேர்ந்த மஹிரங்க தானவரால் ஆட்சி செய்யப்பட்டது. இவர் ஆட்சியை நரகாசூரனால் அழிக்கப்பட்டது. நரகாசூரன் கிருஷ்ணரால் கொல்லபட்டார். பிறகு நரகாசூரனின் மகன் பகதத்தன் அரசனானார்.
பண்டைய காலம்
thumbnail|வலது thumbnail|வலது சமுத்திரகுப்தரின் 4வது நூற்றாண்டு கல்வெட்டுகள் காமரூபம் (மேற்கு அசாம்) மற்றும் தேவாகம் (மத்திய அசாம்) பகுதினை குப்த பேரரசின் எல்லைகளாக குறிப்பிடுகின்றன.
அகோம் பேரரசு
அகோம் பேரரசினர் அசாம் பகுதியை பொ.ஊ. 1228 முதல் 1826 முடிய ஆண்டனர்.
மேற்கோள்கள்
* பகுப்பு:இந்திய மாநிலங்களும் பிரதேசங்களும் பகுப்பு:வடகிழக்கு இந்தியா
ஜெய்ராம் ரமேஷ்
ஆரம்பகால வாழ்க்கை
ஜெய்ராம் ரமேஷ் 1954 ஆம் ஆண்டு ஏப்ரல் 9இல் இந்தியாவின் கர்நாடகாவில் உள்ள சிக்மகளூரில் பிறந்தார். இவரது தந்தை சி. கே. ரமேஷ், தாயார் ஸ்ரீதேவி ரமேஷ் ஆவர். இவரது தந்தை மும்பையில் உள்ள இந்திய தொழில்நுட்பக் கழகத்தில் கட்டடப் பொறியியல் துறைப் பேராசிரியராக இருந்தார். தன்னை பௌத்த மதத்தை கடைபிடிக்கும் இந்துவாக கருதுகிறார் மற்றும் தன்னை ஒரு 'ஹிந்த்-புத்' என்று அழைக்கிறார்.
சிறுவயதிலிருந்தே ஜெய்ராம் ஜவஹர்லால் நேருவால் பெரிதும் ஈர்க்கப்பட்டார். நேருவின் நவீன வாழ்க்கை அணுகுமுறை, பாரம்பரிய சமூகத்தில் மாற்றத்தை கொண்டு வருவது, மதம், ஆண்கள் மற்றும் குடிமை விடயங்களில் அவரது தாராளவாத, மனிதநேய, பகுத்தறிவு அணுகுமுறை ஆகியவற்றால் ஈர்க்கப்பட்டார். ரவீந்திரநாத் தாகூரின் கருத்துக்களையும் ஆழமாகப் படித்திருக்கிறார்.
கல்வி
ஜெய்ராம் 1975 இல் இந்திய தொழில்நுட்பக் கழகம் மும்பையில் இயந்திரவியல் பொறியியலில்தொழில்நுட்பவியல் இளையர் பட்டம் பெற்றார். 1975-77 க்கு இடையில் கார்னிகி மெல்லன் பல்கலைக்கழகத்தின் எய்ன்ஸ் கல்லூரியில் பொதுக் கொள்கை மற்றும் பொது நிர்வாகத்தில் முதுகலைப் பட்டம் பெற்றார். 1977-78 இல், மாசாச்சூசெட்சு தொழில்நுட்பக் கழகத்தில் முனைவர் பட்டப்படிப்பைத் தொடங்கினார், அங்கு புதிதாக நிறுவப்பட்ட இடைநிலை தொழில்நுட்பக் கொள்கை திட்டத்தின் ஒரு பகுதியாக தொழில்நுட்பக் கொள்கை, பொருளாதாரம், பொறியியல் மற்றும் மேலாண்மை ஆகியவற்றைப் படிக்கத் திட்டமிட்டார். குடும்பத் தேவைகள் காரணமாக இந்தியாவுக்குத் திரும்ப வேண்டியதால் அந்தத் திட்டம் முழுமையடையாமல் இருந்தது.
அரசியல்
1978 இல், ஜெய்ராம் ஒரு குறுகிய காலப் பணிக்காக உலக வங்கியில் சேர்ந்தார். டிசம்பர்,1979 இல் இந்தியா திரும்பினார் மற்றும் தொழில்துறை செலவுகள் மற்றும் விலைகள் பணியகத்தில் பொருளாதார நிபுணர் லோவ்ராஜ் குமாரிடம் உதவியாளராகப் பணியாற்றினார்.1983 முதல் 1985 வரை ஆற்றல் ஆலோசனைக் குழுவில் சிறப்புப் பணி அதிகாரியாக இருந்தார். பின்னர் திட்டக் குழுவில் ( ஆபித் உசேனின் ஆலோசகர் ), தொழில்துறை அமைச்சகம் மற்றும் மத்திய அரசின் பிற பொருளாதாரத் துறைகளில் பணியாற்றினார்.
1990 ஆம் ஆண்டில், வி.பி.சிங் அரசாங்கத்தின் "சிறப்புப் பணியில்" அதிகாரியாகப் பணியாற்றினார். 1990இல் இந்தியாவின் சர்வதேச வர்த்தக முகமைகளை மறுசீரமைத்தார். 1991 ஆம் ஆண்டு நரசிம்மராவ் நிர்வாகத்தில் மன்மோகன் சிங்கின் நிதியமைச்சகத்தில் பணியாற்றினார்.
2000-2002 வரை, ஜெய்ராம் துணைத் தலைவராகவும், மாநில திட்ட வாரியம், கர்நாடக அரசு மற்றும் ஆந்திரப் பிரதேசத்தின் பொருளாதார ஆலோசனைக் குழுவிலும் பணியாற்றினார். மத்திய மின் அமைச்சகத்தின் முக்கிய நபர்கள் குழு மற்றும் பிற முக்கிய அரசாங்க குழுக்களிலும் பணியாற்றினார்.
எடையபாளையம் ஊராட்சி
எடையபாளையம் ஊராட்சி (Edayapalayam Gram Panchayat), தமிழ்நாட்டின் திருப்பூர் மாவட்டத்தில் உள்ள ஊத்துக்குளி வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1086 ஆகும். இவர்களில் பெண்கள் 534 பேரும் ஆண்கள் 552 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கௌரிமனோகரி
இலக்கணம்
thumb|right|250px|கௌரிமனோகரி சுரங்கள் C யிலிருந்து தொடக்கம்
ஜன்ய இராகங்கள்
கௌரிமனோகரியின் ஜன்ய இராகங்கள்:
உசாத்துணை
பகுப்பு:மேளகர்த்தா இராகங்கள்
தெக்காத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எத்தனால் நொதித்தல்
250px|thumb எத்தனோல் நொதித்தல் (Ethanol fermentation) என்பது சுக்ரோசு, குளுக்கோசு, பிரக்டோசு போன்ற எளிய வெல்லங்களில் உள்ள சக்தியைக் கொண்டு ATP வடிவில் அனுசேப சக்தியை உருவாக்கி எத்தனால், காபனீரொக்சைட்டு ஆகியவற்றைக் கழிவுகளாக உருவாக்கும் ஆக்சிசன் தேவைப்படாத அவசேபச் செயன்முறையாகும் (Catabolic process). இவ்வகை நொதித்தல் பொதுவாக மதுவக் கலங்களில் நடைபெறுகின்றது. இவ் உயிரிரசாயண செயன்முறைக்கு ஆக்சிசன் தேவைப்படாததால் இது ஒரு காற்றின்றிய செயன்முறையாகும். பல முக்கிய கைத்தொழில்ப் பயன்பாடுகளைக் கொண்டது. அற்கஹோல் குடிபான உற்பத்தி, பாண் உற்பத்தி, எரிபொருள் தர எத்தனோல் உற்பத்தி என்பன மதுவக் கலங்களில் நடைபெறும் எத்தனோல் நொதித்தலைக் கொண்டு மேற்கொள்ளப்படுகின்றன. right|thumb|500px|வைன் குடிபானத் தயாரிப்புக்காக நொதித்தலுக்கு உட்படுத்தப்படும் திராட்சைப் பழங்கள்.
உயிரிரசாயனப் படிமுறைகள்
எத்தனோல் நொதித்தல் குழியவுருவில் உள்ள ஸைமேல் (Zymase) பல்நொதியச் சிக்கலால் ஊக்குவிக்கப்பட்டுப் பிரதானமாக மூன்று படிமுறைகளில் நிகழ்கின்றது. இதன் போது குளுக்கோசு மூலக்கூறுக்கு இரண்டு எத்தனோல், இரண்டு காபனீரொக்சைட்டு, 2 ATP என்பன விளைவுகளாகப் பெறப்படுகின்றன.
நொதித்தல் ஆரம்பிக்க முன்னர் சுக்ரோசு போன்ற இருசக்கரைட்டுக்கள் நொதிய ஊக்கலுடன் நீர்ப்பகுப்புக்கு உட்பட்டு குளுக்கோசு போன்ற எளிய வெல்லங்கள் உருவாக்கப்படுகின்றன. கிளைக்கோபகுப்பின் போது பல தொடரான நொதிய ஊக்கலுடன் கூடிய தாக்கங்களினூடாக குளுக்கோசு படிப்படியாக ஏவப்பட்டு, உடைக்கப்பட்டு, ஒக்சியேற்றப்பட்டு, கீழ்ப்படை பொசுபோரிலேற்றத்துக்கு உட்படுத்தப்படுகின்றது. இதன் போது விளைவுகளாக 2 பைருவேற் (pyruvate) (3 கார்பன் சேர்வை), 2 ATP, 2 NADH என்பன விளைவாக்கப்படுகின்றன. பின்னர் பைருவேற்று காபொக்சைலகற்றலுக்குட்பட்டு அசட்டல்டிகைட் (acetaldehyde)- 2C சேர்வை, காபனீரொக்சைட்டு (CO2) என்பன உருவாக்கப்படுகின்றன. தொடர்ந்து அடுத்த தாக்கத்துக்காக கிளைக்கோபகுப்பை முன்னெடுக்க ஐதரசன் ஏற்றுக்கொள்ளியாக NAD+ தேவைப்படுகின்றது. எனவே NAD+ ஐ மீளுருவாக்க அசெட்டல்டிகைட் கிளைக்கோபகுப்பின் போது உருவாக்கப்பட்ட NADH இனால் தாழ்த்தப்படுகின்றது. இதனால் NAD+ மீள்சுழற்சிக்கு உட்படுத்தப்படுகின்றது.
எத்தனோல் நொதித்தலுக்குரிய சிறப்பம்சங்கள்: 750px|thumb|center|எத்தனோல் நொதித்தல் தாக்கங்கள்
மேற்கோள்கள்
பகுப்பு:நொதித்தல் பகுப்பு:எத்தனால்
போக்குவரத்துப் படக்கருவி
போக்குவரத்து படக்கருவி (traffic camera) எனபது சாலைப் போக்குவரத்தை நிகழ்நேரத்தில் கண்காணிக்க பெருத்தப்பட்டிருக்கும் படம்பிடிகருவி ஆகும். முக்கிய சாலைகளில் குறிப்பிட்ட தூர இடைவெளியில் இவை பொருத்தப்பட்டிருக்கும். சாலை போக்குவரத்து நிலவரத்தை அறிய இவை உதவுகின்றன. சாலை நிலவரத்தை அறிவிக்கும் வானொலி அறிவிப்பாளர்கள் இது பெரிதும் உதவுகிறது. தனிநபர்களும் இவற்றை இணையம் மூலம் அவதானிக்க முடியும். காவல்துறையினருக்கும் விபத்து அல்லது குற்றச்செயல் நடந்தால் அவதானிக்க உதவுகிறது.
வெளி இணைப்புகள்
பகுப்பு:போக்குவரத்து
பர்வதபத்தினி
right|250px|thumb|பர்வதபத்தினி பர்வதபத்தினி என்பது வல்வெட்டித்துறையில் கடைசியாகக் கட்டப்பட்ட மூன்று பாய்மரங்களைக் கொண்ட பெரிய கப்பல் ஆகும். இது 1943 ஆம் ஆண்டு ச. பாலசுப்பிரமணியம் மேசுதிரியால் கட்டப்பட்டது. இதன் உரிமையாளர் சி. குமாரசாமி ஆவார்.
உசாத்துணைகள்
பகுப்பு:தமிழர் கட்டிய கப்பல்கள் பகுப்பு:வல்வெட்டித்துறை
மிளகுச் சம்பா (நெல்)
மிளகு சம்பா பாரம்பரிய நெல் வகைகளில் ஒன்றான இது, சற்றே வித்தியாசமான உருண்டை வடிவத்தில் காணப்படும் நெல் வகையாகும். பார்ப்பதற்கு மிளகுபோல இருப்பதால், மிளகு சம்பா என அழைக்கப்படும் இவ்வகை, வெண்ணிறமான சன்ன இரக அரிசியைக் கொண்டது. 130 நாள் வயதுடைய இந்த இரக நெல், உயரமான பகுதியில் விளையக்கூடியதும், நேரடி விதைப்புக்கும், மற்றும் நடவு முறைக்கும் ஏற்றதாகும். தமிழகத்தில் பரவலாகப் பயிர் செய்யப்பட்டுவரும் இவ்வகை நெல்லுக்கு, எந்த இரசாயன உரங்களும் தேவையற்றது. ஒற்றை நாற்று முறையில் (திருந்திய நெல் சாகுபடி முறையில்) நடவு செய்யும்போது, அதிகத் தூர் (கதிர்) வெளிவந்து அதிகபட்சம் ஏக்கருக்கு 28 மூட்டை வரையில் மகசூலாக கிடைக்கும் என கூறப்படுகிறது.
மருத்துவ குணம்
பண்டையக் காலத்தில் மற்போர் வீரர்கள் இதை உண்டு வலிமை பெற்றுள்ளதாக கருதப்படும் மிளகு சம்பா நெல்லின் அரிசி, அதிக மருத்துவக் குணம் கொண்டது அறியப்படுகிறது. இந்த நெல்லின் அரிசியில் வடித்த கஞ்சி, பசியைத் தூண்டவும், மற்றும் தலைவலியைப் போக்கும் தன்மையை கொண்டது. வாதம் போன்ற பலவிதமான நோயைப் போக்கி உடலுக்கு ஆரோக்கியத்தை அளிக்கிறது.
அகத்தியர் குணபாடம்
மிளகுச்சம் பாவரிசி மென்சுகத்தைச் செய்யும்
அளவில்பல் நோயை அகற்றுங் – களகளெனத்
தீபனத்தைத் தூண்டிவிடுந் தீரா வளிதொலக்குஞ்
சோபனத்தைச் செய்நகையாய்! சொல்.
மேற்கூறிய பாடலின் பொருளானது, இது நன்மையைக் கொடுத்து, பசித்தீயை வளர்க்கும் எனவும், மற்றும் பெருவளி முதலிய பலவித நோய்களை அகற்றும் என்றும் கூறப்படுகிறது.
புற இணைப்புகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
யூலியசு சீசர்
கையுசு யூலியசு சீசர், சுருக்கமாக யூலியசு சீசர் (Gaius Julius Caesar, சூலை 12 அல்லது சூலை 13, கிமு 100 – மார்ச் 15, கிமு 44) உரோம இராணுவ மற்றும் அரசியற் தலைவர் ஆவார். உலக வரலாற்றின் குறிப்பிடத்தக்க தலைவர்களுள் இவரும் ஒருவராவார். இலத்தீன் உரைநடை இலக்கியம் படைத்த எழுத்தாளருமாவார்.
உரோமைக் குடியரசின் வீழ்ச்சிக்கும் உரோமைப் பேரரசின் எழுச்சிக்கும் வித்திட்ட நிகழ்வுகளில் முக்கியப் பங்கேற்றார். கிமு 60 ஆம் ஆண்டில், சீசர், கிராசசு, பாம்பெ என்ற மூவரும் முதல் மூவராட்சியை ஏற்படுத்தினர்; இந்த அரசியல் கூட்டணி பல ஆண்டுகளுக்கு உரோமானிய அரசியலில் தாக்கத்தை விளைவித்தது. மக்கள் விரும்பும் திட்டங்கள் மூலம் அதிகாரத்தை குவிக்கும் இவர்களது திட்டங்களை செனட்டின் பழமைவாத ஆளுங்கட்சியினர் எதிர்த்தனர். கிமு 51இல் சீசர் கவுலில் பெற்ற வெற்றிகள், உரோமின் ஆட்சியை ஆங்கிலக் கால்வாய் மற்றும் ரைன் ஆறு வரை நீட்டியது. இவை இரண்டையும் கடந்த முதல் உரோமை படைத்தலைவராக சீசர் ரைன் ஆற்றின் மீது பாலத்தைக் கட்டினார்; பிரித்தானியா மீதான முதல் ஊடுருவலை மேற்கொண்டார்.
கிமு 53இல் கார்கெ போரில் கிராசசின் இறப்பிற்குப் பின்னர் பாம்பெ செனட்டுடன் ஒத்துழைக்கத் துவங்கினார்; தனது படைத்துறை சாதனைகளால் செல்வாக்குப் பெற்றிருந்த சீசர் பாம்பெயை எதிர்த்து நின்றார். கவுலில் போர் முடிவுற்றபோது செனட் சீசரை பதவி விலகி உரோமிற்குத் திரும்பப் பணித்தது. இதனை ஏற்க மறுத்த சீசர் கிமு 49 இல் ரூபிகான் ஆற்றைக் கடந்து உரோமானியப் படைகளுடன் கடந்து வந்து இத்தாலியை அடைந்தார். இதனால் விளைந்த உள்நாட்டுப் போரில் வென்ற சீசர் எதிர்பற்ற சர்வாதிகாரியாக மாறினார்.
அரசை தன்வயப்படுத்திய சீசர், சமூக, அரசியல் சீர்திருத்தங்களை மேற்கொள்ளலானார். புதிய யூலியன் நாட்காட்டியை உருவாக்கினார். குடியரசின் அதிகாரங்களை மையப்படுத்தினார். எக்காலத்திற்கும் சர்வாதிகாரி என அறிவித்தார். இருப்பினும் அரசியல் கிளர்ச்சிகள் முழுவதுமாக அடக்கப்படவில்லை; நட்ட நடு மார்ச்சு (15 March) கிமு44 இல், புரூட்டசின் தலைமையிலான செனட் உறுப்பினர்கள் சீசரைக் கொலை செய்தனர். தொடர்ந்து உரோமானிய உள்நாட்டுப் போர்கள் நிகழ்ந்தன; இதன்பிறகு அரசியல் சட்டத்தின்படியான முழுமையான குடியரசு நிறுவப்படவில்லை. சீசரின் வளர்ப்பு மகனான ஓக்டோவியசு, பின்னாட்களில் அகட்டசு, உள்நாட்டுப் போர்களில் வென்று ஆட்சியமைத்தார். இவரது ஆட்சியில் உரோமைப் பேரரசு உருவாகத் தொடங்கியது.
ஆங்கில நாடக மேதை வில்லியம் சேக்சுபியரின் புகழ் பெற்ற சூலியசு சீசர் (கிபி 1599) நாடகத்தின் கதாநாயகனாகவும், கிரிகோரியன் நாட்காட்டியை சீரமைத்து தற்காலத்தில் பயன்பாட்டில் இருக்கும் நாட்காட்டியை உருவாக்கியவராகவும் சீசர் அறியப் பெறுகிறார். இவருடைய சிந்தனையில் உருவான அடிமைகள் விளையாட்டு அரங்கம் மிகவும் புகழ் பெற்றது. சீசர் கிரேக்க வரலாற்றில் பெரும் வீரராகவும், போரின் பொழுது கருணை காட்டாதவராகவும், இலக்கியவாதி மற்றும் சீர்திருத்தவாதியாகவும் அறியப் பெறுகிறார்.